Sekolah Menengah Kebangsaan Cochrane Perkasa

Sekolah Menengah Kebangsaan Cochrane Perkasa, yang lebih dikenali dengan nama ringkasnya, SMKCP, merupakan sekolah menengah kebangsaan dalam bandar yang terletak di Jalan Cochrane, Kuala Lumpur, di bawah Pejabat Pendidikan Wilayah Bangsar Pudu. Pasa masa kini, SMK Cochrane Perkasa memiliki 712 murid dan 76 guruJun 2022.

Sejarah 

SMK Cochrane Perkasa dibuka pada 3 Januari 2005. Nama sekolah diambil sempena nama Jalan Cochrane yang terletak berhampiran dengan bangunan sekolah. Tujuan SMK Cochrane Perkasa ditubuhkan adalah untuk menumpang bilangan pelajar yang semakin meningkat daripada dua Projek Perumahan Rakyat (PPR) berhampiran iaitu PPR Laksamana Jalan Peel dan PPR Perkasa Jalan Nakhoda Yusuf, serta taman-taman perumahan sekitarnya.

Di awal penubuhannya, sekolah ini hanya mempunyai 442 murid dan 34 staf (27 guru, 4 staf pejabat dan 1 pembantu makmal), dan menumpang di bangunan lama SMK Cochrane selepas sekolah tersebut berpindah ke bangunan baru di Jalan Syahbandar. Setelah beroperasi selama satu setengah tahun disitu, SMK Cochrane Perkasa diberi arahan untuk berpindah ke bangunannya sendiri pada 12 Jun 2006 oleh Datuk Hjh. Noor Rezan binti Bapoo Hashim, Pengarah Pelajaran JPWP ketika itu. Terdapat 12 buah kelas biasa, 2 bua kelas pendidikan khas, sebuah bilik guru, 2 buah makma sains dan sebuah dewan disediakan sebagai kemudahan warga sekolah.

Pada tahun 2008, SMK Cochrane Perkasa memulakan persekolahan sesi pagi dan petang apabila bilangan kelas yang disediakan tidak mencukupi untuk menampung jumlah murid yang semakin bertambah dari masa ke semasa. Bermula tahun 2010, SMK Cochrane Perkasa mempunyai 1,497 murid, 105 guru dan 14 staf. Sebanyak 32 buah kelas disediakan untuk menampung keperluan para murid.

Misi dan Visi

Misi 

Melestarikan sistem pendidikan yang berkualiti melalui penerapan disiplin individu.

Visi 

Pendidikan berkualiti, insan berdisiplin, SMKCP sejahtera.

Moto 

Perkasarian Cemerlang, Gemilang, Terbilang

Falsafah 

Setiap pelajar mempunyai potensi untuk berkembang maju secara seimbang dari segi intelek, rohani, emosi dan jasmani berdasarkan kepercayaan yang teguh kepada tuhan dan persepaduan antara ilmu, iman dan amal. Usaha ini akan dapat melahirkan pelajar-pelajar yang berilmu pengetahuan, berakhlak mulia dan dapat menjamin kesejahteraan diri, agama, bangsa dan negara.

Matlamat

Pengurusan 

 Berkerjasama dalam satu pasukan melalui budaya kerja yang saling menghormati, kerja bersama-sama dan menghargai masa untuk meningkatkan imej sekolah;
 Bersama mewujudkan persekitaran sekolah yang ceria dan kondusif.

Kurikulum 

 Meningkatkan pencapaian PMR kepada kelulusan 100 peratus tanpa E dalam semua mata pelajaran;
 Pencapaian sekurang-kurangnya 50 peratus A dalam semua mata pelajaran dalam PMR;
 Menjadikan sekolah sebagai sekolah cemerlang dalam pencapaian akademik di peringkat zon dan negeri;
 Mendapatkan kelulusan 100% dalam PAFA, PEKA, ULBS dan semua kerja kursus;
 Meningkatkan prestasi pelajar tingkatan 1, 2, 3, 4 dan 5 ke arah 100 peratus lulus;
 Menjadikan kawasan dalam sekolah sebagai tempat murid memperolehi ilmu melalui pelbagai sumber.
 Menjadikan Pusat Sumber Sekolah (PSS) sebagai nadi ilmu dan pusat rujukan/maklumat. (resources center) bagi warga sekolah dan masyarakat luar;
 Menjadikan aktiviti membaca sebagai budaya warga sekolah.

Hal Ehwal Murid 

 Melahirkan para pelajar yang berakhlak mulia, berbudi bahasa dan bersemangat patriotik;
 Memastikan salahlaku sifar tercapai terutama dalam kes-kes ponteng, merokok dan datang lewat;
 Memastikan salah laku berat di paras sifar;
 Meningkatkan kebersihan dan kesihatan, keceriaan dan keselamatan di peringkat zon dan Negeri (5K).

Kokurikulum 

 Melibatkan semua pelajar menyertai kokurikulum secara aktif;
 Meningkatkan prestasi penyertaan pelajar dalam aktiviti kokurikulum yang disertai;
 Meningkatkan prestasi cemerlang dalam beberapa pasukan yang berkaitan:
 Permainan hoki;
 Pasukan nasyid;
 Pasukan sepak takraw;
 Olahraga;
 Bola sepak.
 Berusaha mencapai kemenangan kelab/pasukan dalam pertandingan yang disertai;
 Menyediakan pasukan pelapis setiap permainan untuk meningkatkan prestasi kecemerlangan sekolah di dalam bidang kokurikulum.

Piagam Pelanggan 

Kami warga SMK Cochrane Perkasa dengan penuh tekad dan iltizam berikrar dan berjanji akan menumpukan tenaga dan usaha kami untuk:
 Memperkasakan SMKCP dengan memastikan pembangunan intelektual dan sahsiah dalam kalangan pelajar;
 Memastikan semua guru dan kakitangan sokongan mempunyai tahap profesionalisme dan kualiti yang tinggi;
 Memastikan imej sekolah dan warga pendidik sentiasa dipandang tinggi;
 Mematuhi segala dasar dan arahan pihak KPM dan JPWPKL;
 Memproses semua urusan kaunter dengan cermat dan berkesan;
 Menangani sebarang aduan dengan cermat dan profesional;
 Memastikan perkhidmatan kaunter mempunyai kualiti, cekap. cepat, cermat. tepat dan berhemah setiap masa;
 Menganjurkan prinsip kemunasabahan dalam semua urusan dan amalan.

Demografi

Alamat 
 Sekolah Menengah Kebangsaan (SMK) Cochrane Perkasa
 Off Jalan Cochrane, 55100 Kuala Lumpur
 Telefon: +603-9200 4300
 Faks: +603-9200 2400
 E-mel: wea0251@moe.edu.my

Rujukan 

 Intai Perkasa SMK Cochrane Perkasa Jilid ke-1
 Intai Perkasa SMK Cochrane Perkasa Jilid ke-2
 eMajalah Perkasa SMK Cochrane Perkasa Jilid ke-15
 Mesyuarat Agung PIBG SMK Cochrane Perkasa Kali ke-17
 Mesyuarat Agung Koperasi SMK Cochrane Perkasa Kali ke-6

Pautan Luar 
 Akaun Facebook SMKCP
Sekolah kerajaan
Sekolah menengah kebangsaan